**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. január 6-i nyilvános rendkívüli ülésére**

**TÁRGY:**

**A Balatonberény, Bartók u. 6/A. szám alatti ingatlan bérleti ügye**

**ELŐADÓ:**

Horváth László

polgármester

Tisztelt Képviselő-testület!

Bogdán Lajos Főnyed, Kossuth u. 36. szám alatti lakos az alábbi lényegi kérelemmel fordult önkormányzatunkhoz:

Jelenleg Balatonberényben laknak albérletben, mely felújításra kerül, ezért el kell költözniük. Január elejétől február végéig lenne szükségük az albérletre, mivel a saját ingatlanuk is felújítás alatt áll, ezért a végleges beköltözésig szeretnék az önkormányzat segítségét kérni. Kérelmező édesanyja, Bogdán Lajosné a Településüzemeltetési Kft-nél dolgozik. A kérelmező és párja is dolgozik, nyilatkozatuk szerint a bérleti díjat és a rezsit is rendszeresen tudnák fizetni. A kérelmező háztartásában két kiskorú gyermek van.

A Tü. Kft. ügyvezetőjének tájékoztatása a kérelemmel kapcsolatosan:

A Balatonberény, Bartók u. 6/A. szám alatti önkormányzati tulajdonú lakás beköltözhető állapotban van, támogatom, hogy erre a rövid időre bérbe adja az önkormányzat a lakást maximálisan március végéig. A bérleti díj összegére 45.000-50.000 Ft+rezsi összeget javasolok (a rezsi leolvasásos alapon továbbszámlázva történne), a lakásban konvektoros fűtés van, a konvektorokat a szezon előtt szakemberrel átnézettük.

Javasolom a kérelem támogatását.

**Határozati javaslat:**

Balatonberény Község Önkormányzat Képviselő-testülete az önkormányzat tulajdonát képező Balatonberény, Bartók u. 6/A. szám alatti lakás bérlőjéül 2022. március 31. napjáig szóló határozott időre Bogdán Lajos és Szalontai Veronika Főnyed, Kossuth u. 36. szám alatti lakosokat jelöli ki havi 50.000 Ft bérleti díj mellett.

A képviselő-testület felkéri a Balatonberényi Településüzemeltetési Kft. ügyvezetőjét, hogy a bérleti szerződést a kijelölt bérlőkkel kösse meg.

Határidő: Kft. ügyvezetőjének értesítése azonnal

Felelős: Horváth László polgármester

Balatonberény, 2022. január 4.

Horváth László

polgármester